Min historie med telenor er meget lang, men hvis du overvejer at tilkøbe dig nogen form for produkt hos dem, så tag dig lige tiden og læs dette. 
Jeg har aldrig personligt oplevet noget så uprofessionelt hos noget firma i hele mit liv.

I slutningen af februar 2015, besluttede min kæreste og jeg, at vi trængte til nogle nye mobiltelefoner. Vi var rundt og undersøge priser og til vores store fejltagelse endte vi i en af telenors butikker. Vi blev mødt af en super flink og energisk sælger, som fik os overbevidst om at tilkøbe henholdsvis 2 stk. IPhone 6 + en familie pakke med 2 abonnementer og en bredbåndforbindelse. 
Da vi på dette tidpunkt ikke boede sammen, opsagde vi begge vores daværende internetforbindelser og rykkede begge vores mobilabonnementer til telenor.
Vi var super glade og tilfredse at vi gik fra forretningen, men den lykke skulle blive kort!
Allerede på den første regning kunne jeg se, at noget var galt. Der var blevet trukket 300kr mere end hvad vi havde aftalt med den pågældende sælger. Jeg ringer derfor til telenors kundeservice, for at få løst problemet. Da jeg taler med kundeservice fortæller de mig at problemet ligger i, at jeg ikke har betalt et såkaldt girokort, som jeg efter sigende skulle have modtaget for den første regning på min bredbåndforbindelse. De fortæller mig også, at de kan se at jeg aldrig er blevet oplyst om dette og vil derfor krediterer de penge der er blevet trukket for meget på min konto. Det skal lige siges, at jeg aldrig har modtaget dette girokort, men jeg stiller mig tilfreds med deres kreditering. Da jeg har lagt på, synes stadig ikke at det passer og jeg gennemgår regningen igen og finder ud af, at jeg stadig har betalt 100 kr. for meget. Jeg ringer igen til kundeservice og de fortæller mig at det er for et simkort jeg har været nede i forretningen og hente. Jeg fortæller dem at det er korrekt, men at selv sammen sælger der har solgt os både telefoner og abonnementer, sagde til mig at det ikke kostede noget (havde på dette tidspunkt ikke engang taget min telefon i brug). Jeg spurgte ham endda dernede om det kostede noget og det svarede han nej til og gave mig simkortet med det samme. 
Dette vælger telenor til min glæde også at krediterer på min regning. Nu skulle alt være i den skønneste orden, TROEDE JEG! Men nej, det tog mig samlet 35 opkald og 5 måneder at få mine penge tilbage! 29 af alle de ansatte jeg havde snakket med, lovede mig at gå ind i sagen, om hvorfor pengene ikke blev krediteret og ringe tilbage med svar, men jeg hørte intet fra nogle af dem. Nogle ringede tilbage, men kunne ikke finde ud af hvorfor de ikke blev krediteret. I de 5 måneder der gik med at ringe frem og tilbage modtog jeg flere rykkere og sågar en trussel og RKI, for nogle penge jeg havde betalt for meget!!!!!  Til sidst gav de mig en forklaring om, at problemet var, at de ikke havde mit kontonr!!! Men de havde ingen problemer med at trække penge fra selv samme kontonr.???? I august blev pengene langt om længe sat ind på min konto. OH MY GOD, allerede der var jeg målløs over hvor dårlig kundeservice telenor har. Men mareridtet slutter ikke her. 
Da vi tilbage i februar tilkøbte førnævnte familiepakke, oplyser vi den pågældende sælger, om at vi står og skal flytte sammen, dette i forhold til bredbåndsforbindelsen.  Da familiepakken kommer til at stå i mit navn og jeg er den der skal flytte fra min daværende adresse til min kærestes adresse, mener vi selvfølgelig at denne oplysning er relevant. Sælgeren fortæller at dette ikke er et problem, da vi bare skal lade være med at tænde routeren, før efter, at jeg har flyttet adresse, og så skulle det virke. Super tænker vi og er indforstået med at betale de par måneder uden det nye internet, i troen om at vi så er fri for at foretage flytninger ovs. 
Men igen tog vi fejl. Da jeg var flyttet ind og vi tænder for routeren virker det ikke. Jeg ringer til telenor support, og de fortæller mig at der ikke er foretaget en flytning på bredbåndsforbindelsen, men at det vil de gøre med det samme og det vil tage en uge. Jeg er selvfølgelig ret ærgerlig over at skulle vente yderligere, men finder min indre tålmodighed frem og indvilliger i at de laver en ny flytning. Efter 14 dage virker internettet stadig ikke og jeg ringer igen til supporten. De oplyser igen, at der ingen flytning er lavet og denne supporter kan se, at det er noget rigtig rod der er blevet lavet i min sag og vælger at krediterer hvad jeg har betalt for bredbåndsforbindelsen tilbage til februar. Han vil lave en ny flytning og jeg må vente yderligere en uge! Øv øv, men tålmodigheden længe leve! Efter en uge er der stadig intet hul igennem på forbindelsen og jeg ringer igen. De fortæller mig at der stadig ikke er blevet lavet en flytning og nu må jeg indrømme, at der ikke er meget tålmodighed  tilbage at spore hos mig. Jeg taler med opsigelsen og den medarbejder lover at føre sagen tilbunds.
 De vælger at lave en ny flytning, men denne gang en hasteflytning, da jeg fortæller dem at jeg ikke mere tålmodighed har. Den dag de laver hasteflytningen, om torsdagen, siger de at de vil gøre alt for at jeg skulle være online den efterfølgende tirsdag.  Jeg bliver ringet op om mandagen, med beskeden om at jeg ikke kan komme online før fredag, dette stiller jeg mig meget utilfreds med og beder dem gøre alt for at få det op at køre før. Om onsdagen modtager jeg en sms-besked om, at jeg skulle være online senest torsdag kl. 17.00 og jeg håber. Men nej! Det virker stadig ikke. Jeg ringer frem og tilbage torsdag, fredag, lørdag, og søndag, men ingen løsning på problemet.
 I dag mandag, bliver jeg ringet op at nu skulle jeg være online og da jeg kommer hjem fra arbejde er der stadig igen forbindelse. Jeg ringer igen derind og i dag giver supporteren mig den forklaring at TDC har klippet forbindelsen ud til vores adresse. Den eneste løsning på dette problem er, at der skal en teknikker ud på adressen. Da deres teknikkere kun arbejder til kl 16.00 og man skal være hjemme i tidsrummet fra 07.30-16.00, betyder det at jeg er nød til at tage fri fra arbejde for dette, men telenor siger dog at jeg slipper for, at betale de 600kr det koster, at få en teknikker ud!!! Jamen tak!!!
Jeg nægter simpelthen at betale en hel arbejdsdag for at sidder til rådighed for dette og slet ikke efter så ringe service jeg har fået. 
Jeg er målløs og jeg advare alle om at have nogen form for tiltro og tålmodighed med telenor, de trækker bare i langdrag og i sidste endte kan de ikke leve op til hvad de lover.